เกาหลีใต้สวนกระแส
คณะกรรมการตรวจสอบและติดตามการบริหารงานตำรวจ (กต.ตร.) สถานีตำรวจนครบาลจรเข้น้อย จัดงานมหกรรมการประกวดการอนุรักษ์ พระบูชา พระเครื่อง และเหรียญพระคณาจารย์ทั่วประเทศ ที่ห้องประชุมเจ้าพระยาสุรวงษ์ไวยวัฒน์ (วร บุนนาค) สถาบันเทคโนโลยีพระจอมเกล้าเจ้าคุณทหารลาดกระบัง กรุงเทพฯ เสาร์-อาทิตย์ 19-20 พ.ค.2561 ท่านใดสนใจ โทร.ไปที่ประธาน กต.ตร.สน.จรเข้น้อยเองครับ 06-2897-9289,Trans Pacific Partnership (TPP) คือข้อตกลงหุ้นส่วนยุทธศาสตร์เศรษฐกิจภาคพื้นแปซิฟิก ซึ่งเป็นข้อตกลงการค้าเสรีของประเทศในแถบแปซิฟิกที่กำหนดขึ้นเพื่อเพิ่มการค้า การบริการและการลงทุนในกลุ่มประเทศสมาชิก รวมทั้งสร้างมาตรฐานการค้าและกฎระเบียบร่วมกันในเรื่องการป้องกันทรัพย์สินทางปัญญา มาตรฐานแรงงาน กฎหมายด้านสิ่งแวดล้อม และกลไกแก้ไขข้อพิพาทระหว่างรัฐบาลและนักลงทุนต่างชาติ,พอนายโดนัลด์ ทรัมป์ เป็นประธานาธิบดีสหรัฐฯ แกก็ลงนามในคำสั่งบริหารถอนสหรัฐฯออกจากข้อตกลงฯ ปล่อยให้ 11 ประเทศที่เหลือลอยเท้งเต้งและตั้งชื่อกลุ่มใหม่เป็น The Comprehensive and Progressive Agreement for Trans Pacific Partnership (CPTPP) กลุ่ม CPTPP ที่ตั้งขึ้นมาใหม่ยังเดินกันไปแบบสะเปะสะปะ ไม่มีอะไรเป็นชิ้นเป็นอัน ความฝันเดิมว่าตนจะได้อยู่ในข้อตกลงเขตการค้าเสรีที่ใหญ่ที่สุดในโลก คิดเป็นสัดส่วนมากถึงร้อยละ 40 ของจีดีพีโลกก็พังมลายหายไป,นอกจากจะทำลายความฝันของเพื่อนสมาชิกที่กอดคอเจรจากันมานานหลายปีแล้ว ทรัมป์ยังบ้าคลั่งทำลายการค้าเสรีของโลก ทำให้โลกตึงขมึงเกลียวไปทุกตรอกซอกมุม ทรัมป์ใช้เครื่องมือทางกำแพงภาษีเล่นงานประเทศโน้นชาตินี้อย่างไร้ความปรานี แม้แต่กับประเทศที่เคยล่มหัวจมท้ายกับตนในสงครามเย็น สหรัฐฯก็ไม่เว้น,ต้นเดือนมีนาคมนี้นี่เองครับ ที่ทรัมป์คำรามว่าจะตัดสินใจเพิ่มกำแพงภาษีนำเข้าเหล็กร้อยละ 25 และอะลูมิเนียมร้อยละ 10 ยกเว้นแคนาดาและเม็กซิโกที่อยู่ในนาฟตาด้วยกัน (NAFTA: North America Free Trade Agreement ข้อตกลงการค้าเสรีอเมริกาเหนือ),ส่วนประเทศอื่น นอกจากแคนาดาและเม็กซิโก ถ้าไม่อยากเจอกำแพงภาษีสูงอย่างนี้ ก็ให้เอาผ้าขาวมาปู หัวหมูมาวาง เอาธูปเก้าดอก มาจุด เพื่อขอความเมตตากรุณาอนุเคราะห์จากสหรัฐฯเป็นรายๆไป,ประเทศที่ตระหนกตกใจในคำพูดของทรัมป์มากที่สุดก็คือเกาหลีใต้ เพราะเกาหลีใต้เป็นประเทศที่ส่งเหล็กไปขายในสหรัฐฯเป็นรายใหญ่อันดับ 3 ตั้งแต่ไหนแต่ใดมา เกาหลีใต้ทำตัวเป็นคอหอยลูกกระเดือกกับสหรัฐฯอย่างมั่นคง เกาหลีใต้เป็นพันธมิตรทางยุทธศาสตร์ในคาบสมุทรเกาหลีสำคัญของสหรัฐฯ,ผมชอบเกาหลีใต้ในเรื่องความชัดเจน พอทรัมป์ประกาศปุ๊บ รัฐบาลเกาหลีใต้ก็ออกมาตะโกนก้องร้องบอกกับประชาชนคนทั้งประเทศปั๊บ มีการถกเถียงอภิปรายกันในแวดวงรัฐบาลและเอกชนเพื่อช่วยกันหาทางออก เพราะคำพูดและการกระทำของทรัมป์นำไปสู่การกีดกันทางการค้า หากปล่อยไว้ให้เรื้อรังตังเม ในไม่ช้าก็จะขยายกลายเป็นสงครามการค้า เกาหลีใต้เป็นประเทศผู้ผลิต หากสงครามการค้าเกิดขึ้น แต่ละประเทศนี้ก็ต้องกระโดดลงมาปกป้องการค้าภายในของตนเอง ทำให้เกาหลีใต้เจ๊ง,รัฐมนตรีการค้า นายคิม ฮยุนชอง อยู่เกาหลีใต้ไม่ติด ภายในเวลาไม่กี่สัปดาห์ นายคิมบินไปสหรัฐฯถึง 3 รอบ ไปเจรจาเพื่อลดความเสียหายให้แก่ผู้ผลิตเหล็กของเกาหลีใต้ ประธานาธิบดีเกาหลีใต้ก็สั่งให้จัดประชุมเพื่อยื่นคำขอให้มีการยกเว้นว่า ท่านสหรัฐฯจะขึ้นภาษีใครก็เชิญ แต่ขอเกาหลีใต้ไว้สักอีกหนึ่งประเทศเถิด,12 ประเทศที่เคยมีฝันร่วมกันในข้อตกลงหุ้นส่วนยุทธศาสตร์เศรษฐกิจภาคพื้นแปซิฟิก ไม่มีเกาหลีใต้อยู่ด้วย อย่างที่ผมเรียนไปในย่อหน้าข้างบนแล้วว่า ตั้งแต่สหรัฐฯถอนตัวและมีการเปลี่ยนชื่อเป็น CPTPP กลุ่มนี้ก็เรรวนซวนเซ ไม่มีที่ยึด ไม่มีใครให้ความสนใจ,ทว่าเกาหลีใต้คิดตรงกันข้าม,หูของผมไม่ฝาดนะครับ เมื่อได้ยินประธานาธิบดีเกาหลีใต้พูดว่า รัฐบาลเกาหลีใต้กำลังร่างทบทวนความสมเหตุสมผลทางเศรษฐกิจของ CPTPP และร่างข้อตกลงระหว่างหน่วยงานรัฐบาลที่เกี่ยวข้องในเรื่องของความร่วมมือกันให้เสร็จสิ้นภายในครึ่งปีแรก,ฟังแล้วชอบครับ ชื่นชมครับ,ขณะที่ใครต่อใครหนี แต่รัฐบาลเกาหลีใต้กลับกระโดดเข้าใส่ เพื่อให้ CPTPP เป็นกลุ่มที่ทรงพลังที่จะใช้ต่อต้านการกีดกันทางการค้าที่สหรัฐฯเป็นตัวนำ เจ๋งอ๊ะ.,นิติการุณย์ มิ่งรุจิราลัย,songlok1997@gmail.com, 
Trans Pacific Partnership (TPP) คือข้อตกลงหุ้นส่วนยุทธศาสตร์เศรษฐกิจภาคพื้นแปซิฟิก ซึ่งเป็นข้อตกลงการค้าเสรีของประเทศในแถบแปซิฟิกที่กำหนดขึ้นเพื่อเพิ่มการค้า การบริการและการลงทุน
เกาหลีใต้,กำแพงภาษี,ภาษีเหล็ก,เปิดฟ้าส่องโลก,นิติการุณย์ มิ่งรุจิราลัย